tartuNLP/wikipedia-smugri-20251201 huggingface dataset:
Lycodon zoosvictoriae

Lycodon zoosvictoriae on maoliik.
"Lycodon zoosvictoriae" avastati 2014. aasta juunis.
"Lycodon zoosvictoriae" on endeemne Krâvanhi mägedes Kambodžas.
Sead Kolašinac

Sead Kolašinac (sündinud 20. juunil 1993 Karlsruhes) on Saksamaal sündinud Bosnia ja Hertsegoviina jalgpallur, kes mängib kaitsjana Itaalia kõrgliigaklubis Atalanta.
Klubikarjäär.
Kolašinac alustas klubikarjääri oma kodulinna klubis Karlsruher SC. 2011. aastal asus ta Schalke 04 noortemeeskonda. Täiskasvanute koondisse pääses ta esmalt Schalke 04 teises meeskonnas. 2013. aasta juunis pikendas Kolašinac klubiga Schalke 04-ga lepingut 2017. aasta juunini. Hooajal 2016–2017 valiti ta Bundesliga hooaja sümboolsesse koosseisu.
2017. aasta juunis liitus ta Premier League'i klubiga Arsenal. Esimese värava lõi ta Arsenali meeskonnas sama aasta 6. augustil FA Community Shieldil.
Koondisekarjäär.
Kolašinac mängis küll Saksamaa noortekoondistes, kuid täiskasvanuna otsustas esindada Bosnia ja Hertsegoviinat.
Debüüdi Bosnia ja Hertsegoviina rahvuskoondises tegi ta 18. novembril 2013 sõprusmängus Argentina vastu.
2014. aasta maailmameistrivõistlustel lõi ta esimeses alagrupimängus Argentina vastu kolmandal minutil omavärava, mis on maailmameistrivõistluste kiirem omavärav.
Steven Defour

Steven Arnold Defour (sündinud 15. aprillil 1988 Mechelenis) on endine Belgia jalgpallur (poolkaitsja).
Debüüdi Belgia rahvuskoondises tegi Defour 11. mail 2006 sõprusmängus Saudi Araabia vastu. Esimese värava lõi ta 6. septembril 2008 2010. aasta maailmameistrivõistluste valikturniirimängus Eesti vastu.
Rilusool

Rilusool (ladina "Riluzolum ") on keemiline aine ja ravimi geneeriline nimetus. Seda toimeainet sisaldavad mitmed amüotroofse lateraalskleroosi ravis kasutatavad suukaudselt manustatavad retseptiravimid.
Nimetused ja tähised.
IUPAC-nimetus: "6-(trifluoromethoxy)benzothiazol-2-amine"
CAS-i registreerimisnumber on 1744-22-5. PubChemi number on CID 5070. 
Farmakoterapeutiline rühm: teised närvisüsteemi toimivad ained, ATC-kood on N07XX02.
Näidustused.
Seni puuduvad tõendid, et rilusool omaks ravitoimet motoneuronite funktsioonile, kopsufunktsioonile, fastsikulatsioonile, lihasjõudlusele ja motoorsetele sümptomitele.
Rilusooli manustamise näidustusteks on ALS-i haige eluea pikendamine või mehaanilise ventilatsiooni vajaduse edasilükkamine.
Rilusooli tarvitajate elumus pikenes mõne uuringu kohaselt 3 kuud.
Rilusool ei ole efektiivne ALS-i hilisstaadiumis.
Seaduslikkus.
Rilusooli tohib Euroopa Liidus välja kirjutada.
Rilusool on registreeritud Eesti ravimiregistris:
Annustamine ja kulud.
Rilusooli annustamine täiskasvanutele ja eakatele: 100 mg (50 mg iga 12 tunni järel).
Tablettide maksumus 30 päeva jooksul tarbimiseks varieerub ja oleneb ravimi nimetusest, jäädes vahemikku 200–900 dollarit.
Toimemehhanism.
ALS-i patofüsioloogia ei ole seni täielikult selge, arvatakse, et selle tekkes mängib rolli neurotransmitter glutamaat. Rilusooli arvatav toimemehhanismiks on glutamaadi vabanemise inhibeerimine.
Kõrvaltoimed ja ohud.
Rilusool võib III faasi kliiniliste uuringute alusel ALS-i haigetel põhjustada kõrvaltoimetena asteeniat, iiveldust, diarröat, ülakõhuvalu, oksendamist, anafülaktoidreaktsiooni, angioödeemi, peavalu, pearinglust, suu paresteesiat ja unisust ning tahhükardiat ja sagedasti ka maksa ja sapiteede häireid, väheneb vere valgeliblede arv.
Peapöörituse, unisuse ja uimasuse ajal ei tohiks juhtida sõidukit ega töötada masinatega.
Rilusooli ei tohi kasutada raseduse ja lapse rinnaga toitmise ajal.
Arda-Maria Kirsel

Arda-Maria Kirsel (11. september 1926 Tallinn – 13. august 2014 Tallinn) oli eesti raamatukogundustegelane, Eesti Raamatukoguhoidjate Ühingu auliige.
Arda-Maria Kirsel õppis aastatel 1935–1939 Paldiski 6-klassilises algkoolis, 1939–1940 Tallinna Tütarlaste Kommertsgümnaasiumis, 1940–1944 Viljandi I Gümnaasiumis ja 1945–1950 Tartu Riikliku Ülikooli ajaloo-keeleteaduskonnas inglise filoloogia ja bibliograafia erialal.
Pärast lõpetamist töötas ta 15 aastat Tartu Riikliku Ülikooli Teaduslikus Raamatukogus vanemraamatukoguhoidjana, osakonnajuhatajana ja direktori asetäitjana, millele järgnes töö aastatel 1965–2004 Tallinna Pedagoogikaülikooli Akadeemilises Raamatukogus osakonnajuhataja, sektorijuhataja ja vanemraamatukoguhoidjana.
1963. aastal käis ta kahenädalasel UDK kursusel Üleliidulises Teaduslik-Tehnilises Raamatukogus Moskvas. Arda Kirsel oli parim UDK tundja Eestis ning tema elutööks oli UDK eestikeelsete liigitustabelite koostamine ja toimetamine, mis eestikeelsetena ilmusid 1999. aastal. 
Ta töötas ka õppejõuna. Temalt on ilmunud publikatsioone liigitamisest, märksõnastamisest, raamatukogu kataloogidest jm. Ta juhtis üle kümne aasta ERÜ liigitamise ja märksõnastamise toimkonda. 
Arda-Maria Kirseli oli ERÜ auliige ja teenetepreemia 1995. aasta laureaat.
Ta on maetud Metsakalmistule.
Lieljumprava kihelkond

Lieljumprava kihelkond (saksa keeles "Kirchspiel Groß-Jungfernhof") oli haldusüksus Riia asehaldurkonnas Riia kubermangus ja Liivimaa kubermangus Võnnu kreisis.
Hippocampinae

Hippocampinae on merinõelaliste alamsugukond merinõellaste sugukonnast. Siia kuuluvad merinõellastest ainult merihobukesed. 
Taksonoomia.
Alamsugukonda "Hippocampinae" kuulub üks perekond:
Alternatiivne süstemaatika.
Teistel andmetel kuulub alamsugukonda "Hippocampinae" kuus perekonda:
Novoazovsk

Novoazovsk on linn Ukrainas Donetski oblastis, Novoazovski rajooni keskus, ligi 10 km kaugusel piirist Venemaaga.
Aasovi mere kaldal Gruzkõi Jalantšõki jõe suudme juures asuva Novoazovski kõrgus merepinnast on 21 meetrit.
Novoazovsk asutati 1849. aastal, linna õigused sai 1966. aastal.
2013. aasta 1. jaanuaril elas linnas 11 760 inimest, asustustihedus inimest ruutkilomeetri kohta.
Ajalugu.
21. sajand.
Donbassi sõja ajal, 16. aprillil 2014 heisati linna haldushoonele ühenduse Donetski Rahvavabariik lipp.
Linnas ja selle läheduses on Donbassi sõja ajal toimunud mitmeid ägedaid lahinguid valitsusvägede ja vastaspoole vahel.
27./28. augustil võtsid linna täielikult oma kontrolli Venemaa Föderatsiooni regulaarväed.
Augusti lõpul jätkus Venemaa soomus- ja suurtükivägede koondumine linnas ja selle ümbruses. Julgeoleku ja Kaitse Nõukogu info-analüütilise keskuse pressiesindaja teatel jätkavad terroristid vene regulaarvägede toel katseid Luhanski suunal asuvate asulate hõivamiseks.
Ukraina kriis

Ukraina kriis on 2013. aasta novembris Ukrainas teravnenud vastasseis Euroopa Liiduga lähenemise pooldajate ja lähenemise vastaste vahel. Kriisi alguseks loetakse 2013. aasta 21. novembrit, kui selleaegne president Viktor Janukovõtš katkestas ettevalmistused Euroopa Liiduga kokkuleppe sõlmimiseks. Sellega algas 21. sajandi alguse suurim geopoliitiline pööre, Ukraina ühinemine isikuvabadusi väärtustava Lääne demokraatliku ühiskonnakorraldusega.
Kriisi algfaasis toimunud Euromaidani meeleavalduste mõjul ning sellele järgnenud revolutsiooni kandel tuli Ukrainas võimule läänemeelne valitsus ning Janukovõtš põgenes Venemaale.
2014. aasta veebruari lõpul hõivasid eraldusmärkideta relvastatud mehed Krimmis mitmeid olulisi valitsusasutusi, poolsaarel asuvad Ukraina sõjaväebaasid blokeeriti. Märtsi keskel korraldati Krimmis nn referendum, misjärel Venemaa liitis territooriumi Venemaaga.
2014. aasta märtsis–aprillis algasid, osalt Krimmi sündmuste mõjul, mitmes Ukraina ida- ja lõunapoolses oblastis keskvalitsuse vastased, Venemaa meelsed väljaastumised ja rahutused (leviku kohta vt näiteks artiklis RVL esitatud kaarti).
2014. aprillis hõivasid relvastatud inimesed Luhanski ja Donetski oblasti asulates mitmeid valitsusasutusi, aprilli keskel kuulutas keskvalitsus välja "terrorismivastase operatsiooni" (ATO). Algas sõda Donbassis, kus ühel poolel osalevad Ida-Ukraina separatistid (nn Donetski Rahvavabariik ja Luhanski Rahvavabariik) ja Venemaa sõjaväelased, teisel poolel Ukraina vabatahtlikud ning regulaararmee ja rahvuskaart. Hiljemalt 2015. aasta alguseks oli sõjast saanud Euroopa ohvrirohkeim konflikt pärast Jugoslaavia sõdu.
Venemaa, Ukraina, OSCE ja Donbassi kahe isehakanud rahvavabariigi tunnustamata juhtide Minski kokkuleppe (5. september 2014) rakendusmeetmete paketi allkirjastamisele 12. veebruaril 2015 järgnes madala intensiivsusega konflikt, mille jooksul oli 2021. aastaks hukkunud rohkem Ukraina sõjaväelasi kui vahetult pärast konflikti puhkemist Ukraina lõuna- ja idaosas. 
Ukraina kriisi saab vaadata kui eellugu 2022. aastal 24. veebruaril alanud laiaulatuslikule Venemaa sissetungile Ukrainasse. Sõda, mida on nimetatud suurimaks konfliktiks Euroopas pärast II maailmasõda, kestab siiani.
Karula mõisa kalmistu (Viljandi)

Karula mõisa kalmistu on kalmistu Viljandi kihelkonnas Viljandimaal, tänapäevase haldusjaotuse järgi Karula külas Viljandi vallas Viljandi maakonnas. Kalmistu jääb Karula mõisa südamest linnulennult umbes 900 meetri kaugusele lõunasse.
Kalmistu rajasid mõisa tollased omanikud Helmersenid millalgi 19. sajandil. Kalmistule maetute üldarv ei ole teada, praegu on kalmistu mahajäetud ja rüüstatud.
Motoorsed neuronid

Motoorsed neuronid ehk motoneuronid ehk eferentsed neuronid ehk efektoorsed neuronid (ladina keeles "motoneuron", "neuron motorium") on paljude selgroogsete loomade kesknärvisüsteemi närvirakkude tüüp – need rakud paiknevad peamiselt suuraju koore otsmikusagara motoorses korteksis või ajutüves (kraniaalnärvide vastavates tuumades) ja innerveerivad mitmeid lihaseid.
Samalaadsed neuronid on tuvastatud ka selgrootutel.
Motoneuronite areng, anatoomia, morfoloogia, histoloogia, patoloogia ja apoptoos võivad erineda nii liigiti, indiviiditi kui ka arenguastmeti.
Motoneuronite keha asub kesknärvisüsteemis kuid akson kulgeb pea- või seljaaju koosseisus (vahetult ehk vaheneuronite kaudu) töö- ehk märklaudelundile, näiteks skeletilihasele, indutseerimaks liigutusi, või näärmele.
Motoneuronid reguleerivad ise oma aktiivsust (inhibeerivad).
Autonoomse närvisüsteemi motoneuronid paiknevad sümpaatilise närvisüsteemi närvisõlmedes.
Sisemise närvisüsteemi närvipõimikutes paiknevad motoneuronid kontrollivad seedeelundites olevate ainete eritust, motiilsust, võimalik ka et imendumist.
Motoneuronite ülesanneteks on liikumise ja hingamise tagamine.
Liigitus:
Kasutatakse ka liigitust: alumised (LMN-is – seljaaajus ja ajutüves) ja ülemised motoneuronid (UMN-is – motoorses korteksis).
Võidakse kasutada ka mitmeid teisi liigitusi nagu näiteks loomaliikide kaupa: kas kassi, koera, inimese ja mao jpt motoneuroneid. Madudel paiknevad spinaalsed motoneuronid piki seljaaju.
Üks motoneuron võib innerveerida mitut lihasrakku, mis omakorda võivad mööda lihasraku membraani edastada mitut potentsiaalimuutust.
Kõik selgroogsete motoneuronid on kolinergilised – neurotransmitteriks on atsetüülkoliin, mida nad kas eritavad (kui saabub aktsioonipotentsiaal) või mille toimel nad stimuleeruvad. Kui aju edastab lihase liigutamiseks vajaliku info, siis saadetakse info mööda motoneuroni aksoneid närvilõpmeteni, mis depolariseeruvad ja selle tulemusel avatakse kaltsiumikanalid. Kaltsiumi vabanemine omakorda viib selleni, et vabastatakse atsetüülkoliin. 
Alfamotoneuronite hävimisega seljaaju eesmistes sarvedes ja ajutüves seostatakse inimestel mitmeid motoneuronihaigusi, näiteks amüotroofset lateraalskleroosi.
Motoneuronite impulsside ülekannet võivad kahjustada ka mürkmadude (kobra, krait, tiigermadu jt) hammustused, kelle süljes leiduvad ained mõjuvad närvitoksiinina.
Motoneuronid on kantud kehtivasse inimese tsütoloogia ja histoloogia standardsõnavarasse "Terminologia Histologica".
Motoorsete neuronite esmakirjeldajaks peetakse Charles Scott Sherringtoni.
Autovaba päev

Autovaba päev on iga aasta 22. septembril tähistatav rahvusvaheline tähtpäev, millega autovaba liikumine suunab ühiskonna tähelepanu autostumise probleemidele. 
Autovabadel päevadel püütakse vähendada liiklust linnas või kindlas piirkonnas terve või osa päeva jooksul. See annab kohalikele elanikele võimaluse näha, kuidas nende linn näeks välja tunduvalt väiksema arvu autodega. Samuti propageeritakse jalakäimist ja jalgrattasõitu.
Ehkki sedalaadi algatusi tekkis juba 1973. aasta naftakriisi aegu, korraldati esimesed autovaba päeva üritused alles 1995. aastal Islandi pealinnas Reykjavikis, Suurbritannias Bathis ja Prantsusmaal La Rochelle'is. Üleeuroopaliseks tähtpäevaks nimetas Euroopa Komisjon autovaba päeva 2000. aastal. Samast ajast on autovaba päev seotud Euroopa liikumisnädalaga.
Autovaba päeva tähistatakse, nagu mujalgi Euroopas, ka Eestis 22. septembril. Sel päeval korraldatakse suuremates linnades liiklusteemalisi üritusi ning propageeritakse autole alternatiivseid liikumisvahendeid. Nii Tallinnas kui ka Tartus on autovaba päeva ja autovaba nädalat korraldanud näiteks Eesti Roheline Liikumine.
AS Konekesko Eesti

AS Konekesko Eesti (varem: AS Kesko Agro Eesti) on aastal 2000 asutatud Eesti ettevõte. Ettevõte tegeleb muu hulgas mitmesuguste masinate ja seadmete hulgimüügiga, nende remondiga, rentimisega.
Haili Sammelselg

Haili Sammelselg (aastani 1954 Haili Mitt; 13. märts 1928 Antsla – 30. aprill 2019) oli eesti laulja (sopran) ja muusikapedagoog.
Ta lõpetas aastal 1947 Valga Arve- ja Plaanindustehnikumi ning aastal 1952 Tallinna Muusikakooli (Linda Sauli klassis).
Ta töötas aastatel 1947–1954 sekretär-masinakirjutajana. Aastatel 1957–1964 oli ta teatris Estonias koorilaulja ja aastatel 1964–1984 samas solist. Aastatel 1984–1986 töötas ta Georg Otsa nimelises Tallinna Muusikakoolis hääleseadeõpetajana, aastatel 1986–1991 töötas ta hääleseadeõpetajana Tallinna Pedagoogilises Instituudis.
Isiklikku.
Tema poeg oli ettevõtja ja kunstimetseen Guido Sammelselg (1956–2013).
Motoorne ajukoor

Motoorne ajukoor ehk motoorne piirkond ehk motoorne korteks on paljudel selgroogsetel loomadel peaajus paiknev ja talitlev suurajukoore osa, mis tegeleb põhiliselt tahtliku motoorika (liikumine, liigutused) planeerimise, sooritamise ja kontrolliga.
Inimesel paikneb motoorne ajukoor suuraju otsmikusagara tagaosas. 
Motoorne ajukoor jagatakse lihtsustatult kuueks rakukihiks, kus paiknevate rakkude tüübid võivad suuresti erineda, nii koosneb V rakukiht (V. sisemine püramidaalkiht "Lamina pyramidalis interna") püramiidrakkudest, mis saadavad liikumiseks vajalikku infot mööda aksoneid perifeersetele motoneuronitele, seal asuvad ka arvuliselt vähemusse jäävad Betsi rakud.
Nora Peets

Leonora Peets (neiuna Leonora Erbak; 25. juuli 1898 Tallinn – 11. august 1995 Marignane) oli eesti prosaist ja ajakirjanik.
Ta sündis Tallinnas raudteetehase katelsepa tütrena, õppis saksakeelses tütarlastekoolis ja lõpetas aastal 1917 Tallinna Tütarlaste Kommertsgümnaasiumi. Aastatel 1919–1922 õppis ta Tartu Ülikooli arstiteaduskonnas (ei lõpetanud), töötades ka õpetajana Tartu 2. Algkoolis (asus Lev Tolstoi tänaval). Ta oli ENÜS Ilmatari liige.
Pärast ülikoolist äratulekut elas ta lühikest aega Varblas ja Vigalas ning aastatel 1923–1927 Tallinnas. Kuna abikaasal avastati tuberkuloos, viibis ta koos abikaasaga Itaalias terviseparandusel. Aastal 1927 likvideeris abielupaar Tallinna elamise ja elas aastatel 1927–1929 Alžeerias. Aastal 1929 elas ta koos abikaasaga ajutiselt Grenoble'is. Aastatel 1929–1974 elas ta abikaasaga Marrakechis. Aastatel 1974–1995 elas ta Prantsusmaal Bouches-du-Rhône'i departemangus Istres'i ringkonnas Marignane'is, kus ta ka suri.
Ajakirjanduslikku tegevust alustas ta aastal 1932 ajalehes Vaba Maa, kus ilmus ka novell "Seitsmes naine". Aastal 1955 hakkas ta avaldama novelle pagulasajakirjas Triinu. Aastal 1983 ilmus temalt 29 novelliga kogu "Maroko taeva all". Tema novelle on avaldanud ka ajakiri Looming (aastatel 1989 ja 1992).
Isiklikku.
Ta oli aastast 1922 abielus Rudolf Peetsiga. Tema õemees oli veterinaararst Karl Taagepera, õepoeg on füüsik ja politoloog Rein Taagepera.
Õisu mõisa kalmistu

Õisu mõisa kalmistu on kalmistu Paistu kihelkonnas Viljandimaal, tänapäevase haldusjaotuse järgi Kalvre külas Mulgi vallas Viljandi maakonnas. 
Ajalugu.
Kalmistu rajasid Õisu mõisa tollased omanikud Siversid millalgi 1781. aasta paiku, sest 3. jaanuaril 1781 (vkj) suri Friedrich Wilhelm von Sivers ja ta maeti juba uuele kalmistule. Viimane mõisa-aegne matus toimus 1911. aastal, kalmistule on sel ajavahemikul teadaolevalt maetud 49 lahkunut. Kuna ka 1930. aastal toimus üks matus, siis on kalmistule kokku maetud 50 lahkunut.
Matuste arvu poolest on see on üks suuremaid Eesti mõisakalmistuid. 
Kirjeldus.
Kalmistu jääb kunagisest mõisa südamest linnulennult umbes 1,8 km kaugusele kagu poole, sinna viib tammedega ääristatud allee ning selle pindala on umbes 0,82 ha. Kalmistu on harvaesinevalt kaheksanurkse põhiplaaniga ning see on ümbritsevast maapinnast kõrgem. Kõrgendit ääristab graniitrahnudest kuivmüür. 
Tänapäeval on kalmistu jäetud maha ja rüüstatud. Seda korrastati ning sealt võeti 2010. aastal maha puid, kuid 2015. aastaks oli see taas kasvanud täis puid ja võsa.
Paul Pogba

Paul Labile Pogba (sündinud 15. märtsil 1993 Lagny-sur-Marne'is) on Prantsusmaa jalgpallur, kes mängib poolkaitsjana Prantsusmaa kõrgliigaklubis AS Monaco ja Prantsusmaa jalgpallikoondises.
2009. aastal liitus ta Inglismaa klubiga Manchester United, debüteerides klubi põhimeeskonnas hooajal 2011/12. Aastatel 2012–2016 mängis ta Juventuses, kellega tuli neljal korral Itaalia meistriks.
2016. aasta augustis siirdus ta tagasi Manchester Unitedisse. Tema üleminekusumma oli 105 miljoni eurot, mis tegi temast kõigi aegade kallima jalgpalluri.
2022. aasta juulis naasis ta Juventusesse, kellega sõlmis nelja-aastase lepingu.
Peale dopinguskandaali tõttu saadud 18-kuulise võistluskeelu kandmist sõlmis ta 2025. aasta juunis lepingu Prantsusmaa kõrgliigaklubi AS Monacoga.
2013. aastal võitis ta parima alla 21-aastase Euroopas mängiva jalgpalluri auhinna Golden Boy.
Koondisekarjäär.
2013. aasta juunioride maailmameistrivõistlustel tuli ta Prantsusmaa all 21-aastaste meeskonnaga maailmameistriks ja Pogba nimetati turniiri parimaks mängijaks.
Debüüdi Prantsusmaa rahvuskoondises tegi Pogba 22. märtsil 2013 MM-i valikmängus Gruusia vastu.
Esimese värava lõi ta Prantsusmaa rahvuskoondises 10. septembril 2013 MM-i valikmängus Valgevene vastu.
2014. aasta maailmameistrivõistlustel lõi ta kaheksandikfinaalis 30. juunil värava Nigeeria vastu. Ta nimetati ka 2014. aasta maailmameistrivõistluste parimaks noormängijaks.
2016. aasta Euroopa meistrivõistlustel võitis ta hõbemedali. Ainsa värava lõi ta turniiril veerandfinaalimängus Islandi vastu.
2018. aasta maailmameistrivõistluste finaalis lõi ta värava Horvaatia vastu. Horvaatia alistati lõpuks 4:2 ja tuldi teist korda maailmameistriks.
Alfamotoneuron

Alfamotoneuronid ehk α-motoneuronid (ladina keeles "motoneuron α") on selgroogsete loomade kesknärvisüsteemi motoorsed neuronid, mis paiknevad seljaaju eessamba hallaines ja ajutüves (kraniaalnärvide motoorsetes tuumades).
Alfamotoneuronite areng, anatoomia, morfoloogia, histoloogia, patoloogilised seisundid ja apoptoos võivad erineda nii liigiti, indiviiditi kui ka arenguastmeti.
Need arvukad kiire juhtivusega (40–80 m/s) müeliniseeritud motoneuronid reguleerivad vöötlihaste liigutusi ja mõjutavad lihaseid mitme regulatsioonisüsteemi (kortikospinaalne trakt, kortikobulbaarne trakt ja teised motoorsed traktid) kaudu. Et parandada juhtivust, katab alfamotoneuronite aksoneid paks müeliinikiht, mida toodavad nii oligodendrotsüüdid kui ka Schwanni rakud.
Motoneuronitest jõuavad signaalid lihasrakkudesse neuromuskulaarsete sünapsite vahendusel. Alfamotoneuron ja selle innerveeritavad vöötlihaskiud talitlevad koos ning moodustavad terviku, mida nimetatakse motoorseks üksuseks. Alfamotoneuronite peamiseks neurotransmitteriks, mis kutsub esile vöötlihaste kokkutõmbe, on atsetüülkoliin.
Alfamotoneuroni rakukeha asub kesknärvisüsteemis. Iga alfamotoneuron innerveerib lihases aksonihaarade kaudu mitut lihaskiudu, kuid igasse lihasrakku läheb ainult üks akson.
Alfamotoneuroneid võidakse liigitada ka somaatilise närvisüsteemi hulka, kuna nende aksonid innerveerivad skeletilihaseid. Need motoneuronid saavad dendriidivõrgustiku vahendusel nii inhibeerivaid kui ergastavaid närviimpulsse kõikjalt suurajukoorest, väikeajust, sisekõrvast, nahast, kõõlustest, lihastest ja liigestest. Alfamotoneuronid toimivad närvi-lihase ühenduse kaudu vahetult lihasrakku.
Kui motoneuron saab kahjustada ja hävib ning teda ei asenda teine neuron, siis kõhetub neuron koos lihaskoega ja asendatakse sidekoega.
Inimestel ja teatud loomadel seostatakse alfamotoneuronitega mitmeid motoneuronihaigusi, näiteks amüotroofset lateraalskleroosi.
Seljaaju alfamotoneuronid degenereeruvad ka polioviiruse põhjustatud lastehalvatusse haigestumisel, mille tagajärjel tekib lihaste halvatus.
Alfamotoneuron on kantud kehtivasse inimese tsütoloogia ja histoloogia standardsõnavarasse "Terminologia Histologica".
Pružany rajoon

Pružany rajoon on 2. järgu haldusüksus (rajoon) Bresti oblastis Valgevenes. Rajoon piirneb loodes Poolaga. Rajooni pindala on 2834 km². 2009. aasta seisuga elas seal 52 511 inimest.
Rajoon moodustati aastal 1940. Rajoon koosneb järgmistest külanõukogudest: Charava, Linova, Mokraje, Novyja Zasimavičy, Pružany, Ružany, Suchopali, Šani, Šarašova, Ščarčova, Zielanievičy ja Vialikaje Siało külanõukogu.
Halduskeskus on Pružany linn. Teised suuremad asulad on Ružany ja Šarašova alev. Huvipakkuvam asula on veel Internacyjanalny alevik.
Rajooni suurim jõgi on Jasselda. Teised tähtsamad jõed on Zelvianka, Narewka, Muchaviec. Rajooni loodeosas asub osaliselt Białowieża laane rahvuspark. Pružany rajoonis kasvab kahes kohas reliktse liigina Euroopa nulg, ühtlasi kasvab seal valge mänd.
2009. aasta seisuga olid elanikest 87,49% valgevenelased, 6,43% venelased, 3,4% ukrainlased, 1,85% poolakad ja 0,83% oli teistest rahvustest. 65,44% elanike emakeeleks oli valgevene keel, 31,67% elanike emakeeleks oli vene keel. Koduse keelena kõneles valgevene keelt 39,6% elanikke, vene keelt aga 57,8%.
Bergi suurhertsogkond

Bergi suurhertsogkond (saksa "Großherzogtum Berg") rajati Napoleon Bonaparte'i poolt pärast tema võitu 1805. aasta Austerlitzi lahingus territooriumidel Prantsuse keisririigi Reini jõe ja Saksa Vestfaali kuningriigi vahel.
Ajalugu.
Prantsuse anneksioon Jülichi hertsogkonnas (prantsuse "Juliers") Prantsuse revolutsioonisõdade ajal aastal 1794 eraldas taas Jülichi ja Bergi hertsogkonnad, mida aastast 1614 valitsesid personaalunioonis Wittelsbachidest Pfalz-Neuburgi hertsogid. Aastal 1803 eraldas Pfalz-Neuburgi pärija, Baieri kuurvürst Maximilian Joseph järelejäänud Bergi hertsogkonna oma muudest Baieri territooriumidest ja andis selle oma nõole Wilhelmile hallata, nii läks see Wittelsbachide noorema haru võimu alla.
Aastal 1806 Saksa-Rooma riigi lõpetamisega tekkinud Saksamaa ümberkorraldamise käigus loovutas Maximilian I Joseph, nüüd Baieri kuningas, Bergi Ansbachi vürstkonna eest Napoleonile. 15. märtsil 1806 andis Prantsuse keiser Bergi valitseda oma õemehele Joachim Murat'le, sealhulgas endise Preisi Kleve hertsogkonna territooriumid Reini jõest idas. Murat' vapp kombineeris Bergi punase lõvi Kleve vapiga. Ankur ja nuiad lisandusid Murat' seisundi tõttu keisririigi suuradmirali ja marssalina. Napoleoni õe abikaasana omas ta ka õigust kasutada keiserlikku kotkast. 12. juulil 1806 ühines Murat Reini Liiduga ja omandas suurhertsogi tiitli. Tema valdused suurenesid edasi Marki krahvkonna, vürstliku Münsteri piiskopkonna, Dortmundi riigilinna ja arvukate väikeste territooriumide annekteerimisega Alam-Reini-Vestfaali ringkonnas.
Pärast Murat' ülendamist Napoli kuningaks aastal 1808 valitses Napoleon Bergi alguses otse personaalunioonis. Järgmisel aastal nimetas ta oma venna Louis Bonaparte'i vanema poja, Hollandi kuninga Napoleon Louis Bonaparte'i (1804–1831) Bergi suurhertsogiks; Prantsuse bürokraadid Pierre Louis Roedereri juhtimisel valitsesid territooriumi tema nimel. Üheksa päeva juulis 1810 valitses suurhertsog Napoleon Louis personaalunioonis ka Hollandi kuningriiki. 
Majanduslangus Napoleoni nurjunud kontinentaalblokaadi tõttu viis mässudele ja ülestõusudele. Suurhertsogkonna lühike elu jõudis lõpule, kui Prantsuse väed 1813. aasta Leipzigi lahingus tagasi löödi. Territooriumi haldas siis Preisimaa, kes liidendas endise suurhertsogkonna ametlikult vastavalt 1815. aasta Viini kongressi lõppaktile. Bergist sai Jülich-Kleve-Bergi provintsi osa, idapoolsed Münsteri ja Marki territooriumid ühendati Vestfaali provintsi.
Pasjanss

Pasjanss on kaardimäng, mida mängitakse üksinda.
Pasjansi eesmärk on tavaliselt teatud viisil lauale asetatud kaarte reeglipäraselt ümber mängides need ettenähtud korra järgi sorteerida. Tavaliselt tähendab see, et segatud pakist laotakse alguses kõik või osa kaarte lauale mängus ettenähtud asetuses. Mängija hakkab siis kaarte ühest kohast teise tõstma, järgides mängu reegleid (kuhu ja milliseid kaarte tõsta tohib). Eesmärk on saavutada reeglites määratud asetus, näiteks on kaardid sorteeritud mastide kaupa virnadesse ja järjestatud tugevuse järgi.
Mängus võib kasutada üht või enamat kaardipakki.
Paljudest pasjansimängudest on tehtud arvutimängud. Kõige tuntumad pasjansi tüüpi arvutimängud on "Klondike" ja "FreeCell".
Allegany maakond

Allegany maakond asub mitmes USA osariigis.
Believers Never Die - Greatest Hits

"Believers Never Die – Greatest Hits" on esimene parimate hittide album ameerika rokkbändilt Fall Out Boy. 
See avaldati 17. novembril 2009 Ameerikas Island Records poolt, sisaldab kõiki laule, mis bänd andis välja singlitena õiges järjekorras koos 2 uue ja 2 haruldasemate lauludega. See on saadaval nii CD kui ka CD/DVD versioonis koos muusikavideotega. Albumi originaalse illustratsiooni tegi Daniel Danger. Albumi kaanepilt avaldati 9. oktoobril. 
"Believers Never Die" avaldati peale Fall Out Boy ja Blink-182 ühistuuri "2009 summer reunion tour" ja natukene enne Fall Out Boy puhkepausi. 2 uuest laulust avaldati "Alpha Dog" singlina 26. oktoobril 2009. Selle demo versioon oli miksialbumil "Welcome to the New Administration" nime all "ALPHAdog and OMEGAlomaniac". 
"Believers Never Die" sai positiivset tagasisidet kriitikutelt. See jõudis mõnedesse tabelitesse mõnes riigis, kommertslik edu oli piiratud. Aastal 2013 ilmus "Believers Never Die" albumile otsa "Save Rock and Roll", see oli bändi esimene stuudioalbum peale puhkust ja "Folie à Deux'i".
Alleghany maakond

Alleghany maakond on mitmes USA osariigis.
Donetski Rahvavabariik

Donetski Rahvavabariik (vene keeles Донецкая Народная Республика "Donetskaja Narodnaja Respublika", ukraina keeles Донецька народна республіка "Donetska narodna respublika"; lühend DRV või ДНР/DNR) on Ida-Ukrainas Donetski oblastis 7. aprillil 2014 väljakuulutatud tunnustamata riik. Rahvavabariigi iseseisvust tunnustab ainult Venemaa koos teiste tunnustamata riikide Abhaasia ja Lõuna-Osseetiaga. Ukraina on kuulutanud Donetski Rahvavabariigi terroriorganisatsiooniks, mis peab koos tunnustamata Luhanski Rahvavabariigiga sõda Ukraina vastu. Rahvavabariigi riigipea on Deniss Pušilin. 30. septembril 2022 annekteeris Venemaa pärast võltsreferendumit Donetski Rahvavabariigi ja tunnistas selle üheks Venemaa Föderatsiooni subjektiks.
Ajalugu.
11. mail 2014 korraldatud referendumi (vt 2014. aasta Donbassi staatuse referendumid) tulemus Donetski Rahvavabariigi staatuse kohta ratifitseeriti 12. mail 2014.
24. mail kirjutati alla leping konföderatsiooni (Rahvavabariikide Liidu) moodustamiseks Luhanski oblastis 27. aprillil 2014 väljakuulutatud tunnustamata Luhanski Rahvavabariigiga.
Ukraina on kuulutanud mõlemad separatistlikuks ja terroriorganisatsiooniks.
22. oktoobril 2014 BBC World Newsi kanalil näidatud Steven Rosenbergi reportaažis vastas DRV keskvalimiskomisjoni esindaja Roman Ljagin reporteri küsimusele Ukraina territooriumi terviklikkuse kohta muuhulgas: "...möödub natukene aega ja me kustutame Ukraina maailma poliitiliselt kaardilt."
1. septembril 2016 avati konsulaat Tšehhi linnas Ostravas, mis oli DRV esimene välisesindus Euroopa Liidu pinnal. Juunis 2017 tegi Ostrava kohus otsuse, et esindus tuleb sulgeda.
18. veebruaril 2017 allkirjastas Venemaa Föderatsiooni president ukaasi Donetski Rahvavabariigi ja Luhanski Rahvavabariigi poolt väljastatud dokumentide tunnustamise kohta.
15. veebruaril 2022 pöördus Riigiduuma presidendi poole palvega "rahvavabariigi" iseseisvust tunnustada. Euroopa Liidu välisasjade ja julgeolekupoliitika kõrge esindaja mõistis selle sammu hukka ja viitas Minski lepingust tulenevatele kohustustele.
21. veebruaril teatas Vladimir Putin Donetski ja Luhanski Rahvavabariigi tunnustamisest iseseisvate riikidena ning andis korralduse vägede paigutamiseks separatistide kontrolli all olevatele aladele. Samuti väitis ta, et ei näe Minski kokkuleppe tulevikku. Kolm päeva hiljem algatas ta sissetungi Ukrainasse.
30. septembril 2022 teatas Vladimir Putin pärast võltsreferendumit nelja Ukraina oblasti annekteerimisest: Luhanski, Donetski, Zaporižžja ja Hersoni. Donetski Rahvavabariik ja Luhanski Rahvavabariik tunnistati sellega Venemaa Föderatsiooni subjektideks.
Luhanski Rahvavabariik

Luhanski Rahvavabariik, varem ka Luganski Rahvavabariik (vene keeles Луганская Народная Республика "Luganskaja Narodnaja Respublika"; ukraina keeles Луганська народна республіка "Luhanska narodna respublika"; lühend LRV või ЛНР/LNR), on Ida-Ukrainas Luhanski oblastis 27. aprillil 2014 välja kuulutatud tunnustamata riik. Rahvavabariigi iseseisvust tunnustab ainult Venemaa koos teiste tunnustamata riikide Abhaasia ja Lõuna-Osseetiaga. Ukraina on kuulutanud Luhanski Rahvavabariigi terroriorganisatsiooniks, mis peab koos tunnustamata Donetski Rahvavabariigiga sõda Ukraina vastu. Rahvavabariigi riigipea on Leonid Passetšnik. 
30. septembril 2022 teatas Vladimir Putin pärast võltsreferendumit nelja Ukraina oblasti annekteerimisest: Luhanski, Donetski, Zaporižžja ja Hersoni.
Donetski Rahvavabariik ja Luhanski Rahvavabariik tunnistati sellega Venemaa Föderatsiooni subjektideks.
Ajalugu.
11. mail korraldatud referendumi tulemus Luhanski Rahvavabariigi staatuse kohta ratifitseeriti 12. mail ja kuulutati välja iseseisvus.
24. mail kirjutati alla leping konföderatsiooni (Rahvavabariikide Liidu) moodustamiseks Donetski oblastis 7. aprillil 2014 väljakuulutatud tunnustamata Donetski Rahvavabariigiga.
Ukraina on kuulutanud mõlemad separatistlikuks ja terroriorganisatsiooniks.
9. septembril 2016 teatati LRV kavast avada esindus Austrias Viinis.
2017. aasta 18. veebruaril allkirjastas Venemaa Föderatsiooni president ukaasi Donetski Rahvavabariigi ja Luhanski Rahvavabariigi poolt väljastatud dokumentide tunnustamise kohta.
15. veebruaril 2022 pöördus Riigiduuma presidendi poole palvega "rahvavabariigi" iseseisvust tunnustada. Euroopa Liidu välisasjade ja julgeolekupoliitika kõrge esindaja mõistis selle sammu hukka ja viitas Minski lepingust tulenevatele kohustustele.
21. veebruaril teatas Vladimir Putin Luhanski ja Donetski Rahvavabariigi tunnustamisest iseseisvate riikidena ning andis korralduse vägede paigutamiseks separatistide kontrolli all olevatele aladele. Samuti väitis ta, et ei näe Minski kokkuleppe tulevikku. Kolm päeva hiljem algatas ta sissetungi Ukrainasse.
30. septembril 2022 teatas Vladimir Putin pärast võltsreferendumit nelja Ukraina oblasti annekteerimisest: Luhanski, Donetski, Zaporižžja ja Hersoni.
Donetski Rahvavabariik ja Luhanski Rahvavabariik tunnistati sellega Venemaa Föderatsiooni subjektideks.
August (täpsustus)

"August" võib tähendada mitut asja.
August oli Sulzbachi pfaltskrahv.
August on mehenimi.
August on ka perekonnanimi, mille tuntud kandjate seas on:
Ehitaja

Ehitaja on inimene, kes tegeleb ehitamisega.
Ehitaja ametis olev inimene on oskustööline, kes võib vastavalt töö keerukusele olla omandanud oskused vähema või rohkema kogemuse käigus ja/või saanud vastava hariduse. 
Ehitaja võib töötada käsitsi, käsitööriistadega, väiksemate või suuremate masinatega.
Bochotnica

Bochotnica on küla Poolas Lublini vojevoodkonnas Puławy maakonnas, Kazimierz Dolny valla halduskeskus. Ta asub Bystra jõe ääres Puławyst 10 km ida pool, Kazimierz Dolnyist 4 km lääne pool ja Lublinist 50 km lääne pool.
Küla läbib maantee Droga Wojewódzka 824.
Ajalugu.
Küla tekkis tõenäoliselt 14. sajandil.
Erra vald (Lüganuse kihelkond)

Erra vald (saksa keeles "Erras") oli vald Lüganuse kihelkonnas Viru kreisis ja Viru maakonnas, aastatel 1866–1939. Vallamaja asus tänapäeva Kiviõli linna aladel.
Vald moodustati 1866. aastal, enne seda oli olnud Erra mõisavald.
1882. aastal liideti Erra vallaga Maidla vald, mis 1917 moodustati uuesti Erra, Püssi ja Saka valla osadest.
Vallas on sündinud muusik, dirigent ja muusikapedagoog Erich Loit ning psühholoog ja bibliograaf Laine Peep.
1939. aasta vallareformiga läks valla maa-ala uue Erra valla koosseisu, välja arvatud Purtse mõisa järgi olevate talude nr A-190, A-191, A-193 ja A-195 senise Erra valla piiresse ulatuvate osade maa-alad
Holdre vald (Helme kihelkond)

Holdre vald (saksa keeles "Hollershof") oli vald Helme kihelkonnas.
Vald moodustati 1866. aastal. 1900. aastal liideti vald Patküla vallaga.
1921. aastal eraldati Holdre vald Patküla vallast.
Jõelehtme vald

Jõelehtme vald oli vald Jõelähtme kihelkonnas ja Harju maakonnas.
Vald moodustati 19. jaanuaril 1891, kui toimus vallavolikogu esimene koosolek. Jõelähtme vallaks ühinesid kuus mõisavalda – Jõelähtme, Jägala, Kostivere, Ülgase, Kodasu ja Rummu – ning Jõelähtme kirikumõis. Vallas elas siis 982 inimest.
1939. aasta valdade reformiga läksid valla maa-alad uue Jõelähtme valla koosseisu, välja arvatud Kostivere mõisa järgi oleva Ületee nr. 9 talu, Männiku rabast põhja pool asuvate heinamaade (mis läksid Iru valda), Kostivere mõisa järgi oleva Parasmaa raba nr. A-52 ja sama mõisa järgi olevate lahus-heinamaatükkide (kuni talude nr. 19 ja 25 piirini) maa-alad.
Kiidjärve vald (Võnnu kihelkond)

Kiidjärve vald (saksa keeles "Kiddijerw") oli vald Võnnu kihelkonnas.
Vald moodustati 1866. aastal.
1893. aastal liideti vald Vastse-Kuuste vallaga.
Kuigatsi vald (Sangaste kihelkond)

Kuigatsi vald (saksa keeles "Löwenhof") oli vald Tartu maakonnas ja Valga maakonnas Sangaste kihelkonnas. Vallamaja asus tänapäeva Mägiste küla aladel.
Vald moodustati 1866. aastal.
1921. aastal arvati Kuigatsi vald Valga maakonna koosseisu.
1939. aasta vallareformiga läks kogu valla maa-ala uue Kuigatsi valla koosseisu..
Liopholidophis

Liopholidophis on maoperekond. 
Klassifikatsioon.
Perekonda "Liopholidophis" klassifitseeritakse roomajate andmebaasis järgmised maoliigid: 
Levila.
Neid madusid võib kohata Madagaskaril.
Mālpils

Mālpils on küla ("ciems") Lätis Sigulda piirkonnas, Mālpilsi valla halduskeskus. Asulas oli Mālpilsi mõisa ("Lemburg") süda, lisaks asub seal Mālpilsi luteri kirik.
Mālpilsi on esimest korda mainitud aastal 1386, mil Saksa ordu rajas sinna Lemburgi kindluse. Asula nimi on liivi keeles "Lemburga", mis tuleb ilmselt sõnadest "lembit" ehk pealik ja "urga" ehk jõgi. Saksa keeles mõisteti asula nime kui "savilinna" ("lehm" on savi ja "burg" on linn). Mālpilsi nimi tähendab aga savilinna läti keeles.
Asulas asub keskkool, lisaks on seal kutsekool, internaadiga põhikool ja laste muusikakool ning kunstikool. Mālpilsis asuvad ka postkontor, kultuurimaja ja raamatukogu. Küla lähistel asub Mālpilsi lennuväli. Mālpilsi jäävad Slimnīca, Sauleskalnsi, Dravantase, Pastsi ja Mālpilsi bussipeatus.
Muinsusmälestistest on riikliku kaitse all Mālpilsi kirik, Mālpilsi mõisa hoonetekompleks, sealhulgas park ja häärber, ning Mālpilsi ordulinnuse ase. Regionaalse kaitse all on Mālpilsi kiriku keskaegne kalmistu ja Mālpilsi linnamägi ehk Viinamägi.
Külas asub Teises maailmasõjas hukkunud sõdurite vennaskalmistu, mis on tähistatud mälestusmärgi ja obeliskiga.
Sealsed Gunta tamm ja Sporta iela tamm on looduskaitse all. Kaitse all on veel üks arukask, raagremmelgas, mänd, vaher ja kaksteist tamme.
Illuste mõisa kalmistu

Illuste mõisa kalmistu on kalmistu Karuse kihelkonnas Läänemaal, tänapäevase haldusjaotuse järgi Paatsalu külas Lääneranna vallas Pärnu maakonnas. Kalmistu jääb Illuste mõisa südamest linnulennult umbes 700 meetri kaugusele lõunaedelasse.
Kalmistu rajasid mõisa tollased omanikud Maydellid millalgi pärast 1870. aastat. Sealolev varasema surma-ajaga (1847) matus on tõenäoliselt olnud ümbermatmine. 
Kalmistu on piiratud kraavi ja madala müüriga, seal leidub 5 hauatähist ning selle pindala on 0,44 ha. Kalmistule maetute arv pole teada, tänapäeval on see jäetud maha ja rüüstatud.
Lycodryas

Lycodryas on maoperekond. 
Klassifikatsioon.
Perekonda "Lycodryas" klassifitseeritakse roomajate andmebaasis järgmised maoliigid: 
Levila.
Neid madusid võib kohata Madagaskaril ja Komoori saartel.
Nurmiži

Nurmiži on küla ("mazciems") Lätis Sigulda piirkonna Sigulda vallas. Küla asub valla kirdeosas merepinnast 100 meetri kõrgusel ning jääb valla keskusest Siguldast 9 ja Riiast 59 kilomeetri kaugusele. 
Asulas oli Nurmiži mõisa ("Nurmis") süda. Nurmiži mõisa hoonetekompleks, sealhulgas kasvuhoone ja talli varemed, on muinsusmälestistena regionaalse kaitse all. 1927. aastal oli seal Nurmiži valla halduskeskus, aastail 1945–1951 aga Nurmiži külanõukogu halduskeskus. 
Külas asub Nurmiži bussipeatus.
Nurmiži jääb Gauja rahvusparki. Külla jääb looduskaitsealune Nurmiži park. Osaliselt jääb sinna ka Svīķupīte ja Kautraksi kraav, Looduskaitse all on Angotiņase tamm, Ceplīši hiidtamm, Euroopa lehis, pärn ja saar.
Madagascarophis

Madagascarophis on maoperekond. 
Klassifikatsioon.
Perekonda "Madagascarophis" klassifitseeritakse roomajate andmebaasis järgmised maoliigid: 
Levila.
Neid madusid võib kohata Madagaskaril.
Suur atraktsioon

"Suur atraktsioon" on 1974. aastal valminud Nõukogude Liidu mängufilm.
Süžee.
Lihtne tüdruk Daša unistab tsirkuseartistiks saamisest. Pärast mitmete takistuste ületamist õnnestub tal lõpuks oma unistus teoks teha.
Micropisthodon

Micropisthodon on maoperekond. 
Klassifikatsioon.
Perekonda "Micropisthodon" klassifitseeritakse roomajate andmebaasis üksainus maoliik: 
Levila.
Neid madusid võib kohata Madagaskaril.
Välisagent (Venemaa)

Välisagent (vene keeles "иностранный агент") on staatus, mida omistatakse Venemaal isikutele, kes saavad välismaist rahalist toetust või on välismõju all.
Seadus.
Venemaa Riigiduuma poolt 2012. aasta 13. juulil vastu võetud Venemaa Föderatsiooni seaduse "Mittetulundusühingutest" paranduse (ФЗ N 121-ФЗ от 20.07.2012) kohaselt on välisagentideks vene mittetulundusühingud (MTÜ), mis
Välisagendiks ei loeta:
Välisagendid peavad ennast registreerima justiitsministeeriumis. Nende välisagendi staatus peab olema märgitud igas nende toodetud meedia- või internetipublikatsioonis.
Ajalugu.
Esimesena registreeriti Venemaal välisagendina juuni lõpul 2013 mittekaubanduslik partnerlus "Konkurentsivõime edendamine SRÜ riikides".
Venemaa justiitsministeeriumi andmeil tegutses 2014. aastal Venemaa territooriumil 4108 välismaalt raha saavat (kokku 70 miljardit rubla) MTÜ-d. 2014. aastal kirjutati välisagentide registrisse 52 MTÜ-d, 2015 81 MTÜ-d, 2016. aastal nimekiri küll mõnevõrra lühenes, välja arvati 41 organisatsiooni ja jaanuaris 2017 oli arvel "kõigest" 103 välisagenti. 
Välisagentidena aga tahab Venemaa võimuladvik näha nende suhtes kriitikat tegevaid organisatsioone. Ilmekas on ajaloo- ja inimõigusteorganisatsiooni Memoria" ümber toimunu. 21. aprillil 2013 alustasid võimud Memoriali suhtes uurimist ja otsisid läbi Moskva kontori. Memoriali juhataja Arseni Roginski teatas, et ei kavatse loobuda välisrahastusest ega kavatse ka Memoriali välisagendina" registreerida.30. aprillil 2013 tegi Venemaa Prokuratuur Memorialile korralduse end registreerida välisagendina. 23. mail 2014 otsustas Zamoskvoretski kohus, et Memorial peab ennast välisagendina registreerima kuna võtab vastu välisraha. 12. septembril 2014 otsustas Moskva linnakohtus apellatsioonkaebust arutades, et eelnev otsust on õige. 10. oktoobril 2014 esitas Venemaa justiitsministeerium kaebuse Venemaa Ülemkohtule Memoriali likvideerimiseks. 28. jaanuaril 2015 otsustas Ülemkohus kaebust mitte rahuldada kuna Memorial pole oma tegevuses seadusi rikkunud. 30. septembril 2016 leidis justiitsministeerium, et "Memorial täidab välisagentide funktsioone". Kuna Memorial polnud end vabatahtlikult lisanud välisagentidena tegutsevate organisatsioonide registrisse, koostas justiitsministeerium aruande toimepandud süüteo kohta ja edastas juhtumi Moskva Tverski rajoonikohtule 7. detsembril 2016 otsustas Tverski rajoonikohus Memoriali karistada 300 000-rublase trahviga, kuna organisatsioon ei olnud ennast registreerinud välisagendina.
Pararhadinaea

Pararhadinaea on maoperekond. 
Klassifikatsioon.
Perekonda "Pararhadinaea" klassifitseeritakse roomajate andmebaasis üksainus maoliik: 
Levila.
Neid madusid võib kohata Madagaskaril.
Parastenophis

Parastenophis on maoperekond. 
Klassifikatsioon.
Perekonda "Parastenophis" klassifitseeritakse roomajate andmebaasis üksainus maoliik: 
Levila.
Neid madusid võib kohata Madagaskaril.
Phisalixella

Phisalixella on maoperekond. 
Klassifikatsioon.
Perekonda "Phisalixella" klassifitseeritakse roomajate andmebaasis järgmised maoliigid: 
Levila.
Neid madusid võib kohata Madagaskaril.
Pseudoxyrhopus

Pseudoxyrhopus on maoperekond. 
Klassifikatsioon.
Perekonda "Pseudoxyrhopus" klassifitseeritakse roomajate andmebaasis järgmised maoliigid: 
Levila.
Neid madusid võib kohata Madagaskaril.
Thamnosophis

Thamnosophis on maoperekond. 
Klassifikatsioon.
Perekonda "Thamnosophis" klassifitseeritakse roomajate andmebaasis järgmised maoliigid: 
Levila.
Neid madusid võib kohata Madagaskaril.
Rāmava

Rāmava on küla ("lielciems") Lätis Ķekava piirkonnas ja Ķekava vallas. Rāmava asub merepinnast 10 meetri kõrgusel. 
Asulas oli Rāmava mõisa (Rammenhoff) süda, lisaks asub seal Depkini mõisa ("Depkinmuiža") hoonetekompleks, mida tänapäeval ka Rāmava mõisaks kutsutakse. Asulat on esmamainitud XV sajandi lõpus, ent intensiivsemalt hakkas asula kasvama XX sajandi lõpus ja XXI sajandi alguses, mil külla rajati uus elamupiirkond Mākoņkalns. 2008. aastal oli külas 550 elanikku.
Linlased

"Linlased" on 1975. aastal valminud Nõukogude Liidu mängufilm. Filmi stsenaarium põhineb Vladimir Kunini jutustusel "Ma töötan taksojuhina".
Süžee.
Filmi peategelane on endine rindemees taksojuht Batja. Oma töös puutub ta kokku paljude erinevate inimestega.
Lodesmuiža

Lodesmuiža (vanasti ka Lode, Lodes muiža) on küla ("mazciems") Lätis Cēsise piirkonnas ja Taurene vallas. 
Lodesmuiža asub merepinnast 195 m kõrgusel Brenkūžise ja Rija järve vahel Koiva jõe kaldal. Lodesmuiža jääb valla keskusest Taurenest 4, endisest piirkonna keskusest Vecpiebalgast 15 ja Riiast 116 kilomeetri kaugusele. Külas on Lodes muiža bussipeatus.
Asulas oli Lode mõisa ("Lohdenhof") süda. Tänapäeval toimuvad asulas Läti Ülikooli geograafiateaduskonna välipraktikumid. Aastail 2009–2021 kuulus küla Vecpiebalga piirkonda.
2007. aastal oli külas kaheksa elanikku.
Kalmiuske

Kalmiuske (kuni 2016. aasta maini Komsomolske, kohalikus kasutuses Komsomolskoje) on linn Ukrainas Donetski oblastis, Starobeševe rajooni haldusalas, 42,2 km Donetskist kagus.
Kalmiuske asutati 1933. aastal, kandis 1949. aastani nime Karakubbud (Каракуббуд), kuni 2016. aastani nime Komsomolske, linna õigused sai 1956. aastal.
Kalmiuse jõe kallastel asuva Kalmiuske kõrgus merepinnast on 72 meetrit.
2011. aasta 1. jaanuaril elas linnas 11 909 inimest, asustustihedus inimest ruutkilomeetri kohta.
Ajalugu.
XXI sajand.
Donbassi sõja alul, 2014. aastal, võtsid valitsusvastased relvajõud linna oma kontrolli alla.
28. augustil 2014 vabastati linn valitsusvastaste relvajõudude kontrolli alt. Valitsusvastased relvajõud (DRV) taastasid kontrolli linna üle samal aastal.
Juri Rjazanov

Juri Rjazanov (vene Юрий Сергеевич Рязанов; 21. märts 1987 – 20. oktoober 2009) oli vene sportvõimleja.
Juri Rjazanov hukkus liiklusõnnetuses, viis päeva pärast Londonis toimunud maailmameistrivõistlusi, kus ta võitis pronksmedali.
Bothrolycus

Bothrolycus on maoperekond. 
Klassifikatsioon.
Perekonda "Bothrolycus" klassifitseeritakse roomajate andmebaasis üksainus maoliik: 
Levila.
Neid madusid võib kohata Kamerunis, Gabonis, Ekvatoriaal-Guineas, Kongo Demokraatlikus Vabariigis ja Kongo Vabariigis.
Bothrophthalmus

Bothrophthalmus on maoperekond. 
Klassifikatsioon.
Perekonda "Bothrophthalmus" klassifitseeritakse roomajate andmebaasis järgmised maoliigid: 
Levila.
Neid madusid võib kohata Aafrikas.
Chamaelycus

Chamaelycus on maoperekond. 
Klassifikatsioon.
Perekonda "Chamaelycus" klassifitseeritakse roomajate andmebaasis järgmised maoliigid: 
Levila.
Neid madusid võib kohata Kesk-Aafrikas.
Dendrolycus

Dendrolycus on maoperekond. 
Klassifikatsioon.
Perekonda "Dendrolycus" klassifitseeritakse roomajate andmebaasis üksainus maoliik: 
Levila.
Neid madusid võib kohata Kamerunis, Kongo Demokraatlikus Vabariigis ja Kongo Vabariigis.
Jülich-Kleve-Bergi provints

Jülich-Kleve-Bergi provints (saksa "Provinz Jülich-Kleve-Berg") oli Preisi kuningriigi provints aastatel 1815–22. Provints koosnes peamiselt endiste Jülich-Kleve-Bergi ühendatud hertsogkondade maadest. Selle pealinn oli Köln.
Ajalugu.
Pärast Napoleoni sõdu tagastas Viini kongress Kleve hertsogkonna Preisi kuningriigile, mis kombineeris selle koos teiste Prantsusmaalt tagasi saadud Reiniäärsete maadega (Preisi Geldern ja Moersi vürstkond) ning Viinis omandatud Reiniäärsete maadega (vana Jülichi hertsogkond ja Bergi krahvkond) üheskoos Kölni kuurvürstkonna osadega ning Vaba ja Hansalinna Kölniga ja veel mõnede väikeste territooriumidega.
30. aprillil 1815 korraldasid Preisi võimud kuningriigi osariigid ümber 10 provintsiks, millest Jülich-Kleve-Berg oli üks.
Provintsi valitsus paiknes Kölnis. Provints jagunes 22. aprillist 1816 Düsseldorfi, Kleve ja Kölni ringkondadeks ("Bezirk"). Provintsi president oli Solms-Laubachi krahv Friedrich.
22. juunil 1822 ühendati provints Alam-Reini suurhertsogkonna provintsiga, pealinnaga Koblenzis.
Taira Masakado

Taira Masakado (umbes 903 – 940) oli Jaapani väejuht. Ta oli esimene samuraist väejuht, kellest ajaloolased midagi teavad.
Taira Masakado oli keiser Kammu lapselapselapselaps. Ta teenis nooruses Jaapani endises pealinnas Kyōtos tolle aja valitsejate Fujiwarade juures. Masakado sai surma Kojima lahingus aastal 940.
Hormonotus

Hormonotus on maoperekond. 
Klassifikatsioon.
Perekonda "Hormonotus" klassifitseeritakse roomajate andmebaasis üksainus maoliik: 
Levila.
"Hormonotus modestus"'e levila asub Guineas, Elevandiluurannikul, Ghanas, Togos, Beninis, Nigeerias, Kamerunis, Gabonis, Ekvatoriaal-Guineas, Kesk-Aafrika Vabariigis, Kongo Demokraatlikus Vabariigis, Kongo Vabariigis, Ugandas ja Angolas.
Inyoka

Inyoka on "Lamprophiidae" sugukonda kuuluv maoliste perekond. 
Klassifikatsioon.
Perekonda "Inyoka" klassifitseeritakse roomajate andmebaasis üksainus maoliik: 
Levila.
"Inyoka swazicus"'e levila asub Lõuna-Aafrika Vabariigis Mpumalanga provintsis ja Svaasimaal.
Lamprophis

Lamprophis on maoperekond. 
Klassifikatsioon.
Perekonda "Lamprophis" klassifitseeritakse roomajate andmebaasis järgmised maoliigid: 
Levila.
Neid madusid võib kohata Aafrikas.
Lycodonomorphus

Lycodonomorphus on maoperekond. 
Klassifikatsioon.
Perekonda "Lycodonomorphus" klassifitseeritakse roomajate andmebaasis järgmised maoliigid: 
Levila.
Neid madusid võib kohata Aafrikas.
Vannozza Cattanei

Giovanna dei Cattanei, hüüdnimega Vannozza (13. juuli (?) 1442 Mantova – 26. november 1518 Rooma), oli Itaalia aadlinaine, keda tuntakse ühena kardinal Rodrigo de Llançol-Borja y Borja, hiljem paavstiks valituna Aleksander VI, paljudest armukestest.
1470. aastal alanud ja umbes viisteist aastat kestnud suhtest tulevase paavstiga sündis neli last: Cesare, Giovanni, Lucrezia ja Goffredo.
Vanozzal oli neli abikaasat: Domenico d'Arignano, Antonio da Brescia, Giorgio della Croce (kellega tal oli poeg Ottaviano) ja Carlo Canale.
Pseudoboodon

Pseudoboodon on maoperekond. 
Klassifikatsioon.
Perekonda "Pseudoboodon" klassifitseeritakse roomajate andmebaasis järgmised maoliigid: 
Levila.
Neid madusid võib kohata Aafrikas.